b'\n_START_ARTICLE_\nLeandro Bacuna\n_START_SECTION_\nSeurajoukkueura\n_START_PARAGRAPH_\nBacunan kasvattajaseura on FC Groningen. H\xc3\xa4n debytoi seuran edustusjoukkueessa elokuussa 2009 PSV Eindhovenia vastaan. Bacuna pelasi Groningenin paidassa Eredivisiess\xc3\xa4 yhteens\xc3\xa4 109 ottelua tehden niiss\xc3\xa4 14 maalia. Hein\xc3\xa4kuussa 2013 Bacuna siirtyi Englannin Valioliigan Aston Villaan. H\xc3\xa4n debytoi seuran paidassa seuraavassa kuussa Arsenal FC:t\xc3\xa4 vastaan. Avausmaalinsa Bacuna iski syyskuussa 2013 Manchester Cityn verkkoon. Avauskaudellaan Bacuna teki 35 pelaamassaan valioliigaottelussa viisi maalia.\n_START_SECTION_\nMaajoukkueura\n_START_PARAGRAPH_\nCura\xc3\xa7aolaisista sukujuuristaan johtuen Bacuna pelasi vuosina 2007-2008 Alankomaiden Antillien alle 20-vuotiaiden maajoukkueessa. Alankomaita h\xc3\xa4n on edustanut alle 19- ja alle 21-vuotiaiden tasolla. Vuodesta 2016 l\xc3\xa4htien Bacuna on pelannut Cura\xc3\xa7aon maajoukkueessa.'